அரசுப் பள்ளி ஆசிரியர்கள் தங்களது பணியை சிறப்பான முறையில் ஆற்றி வருகின்றனர். 2 ஆசிரியர்கள் உள்ள பள்ளிகளில், ஒரு ஆசிரியர் ஏதாவது காரணத்தினால் வராமல் இருந்தால், அது குறித்து ஆய்வு செய்யப்படும். ஆசிரியர்களின் வருகையை கண்காணிக்க பயோ மெட்ரிக் முறை கொண்டு வரப்படுகிறது.வருகை பதிவு விவரம்மாணவர்களுக்கு வழங்கப்படும் ஸ்மார்ட் கார்டுகளில் ஆதார் எண், ரத்தவகை, தொலைபேசி எண் ஆகியவை இணைக்கப்படும். இதன் மூலம், மாணவர்கள் பள்ளிக்கு வராமல் இருந்தால், அது குறித்து பெற்றோருக்கு தகவல் தெரிவிக்கப்படும். மாணவர்களின் வருகை பதிவு, காலையும், மாலையும் சென்னை தலைமை அலுவலகத்துக்கு வந்து விடும். இதன் மூலம் அங்கிருந்தே மாணவர்களைக் கண்காணிக்க முடியும்.ஆசிரியர்கள் - மாணவர்களின் நல்லுறவை மேம்படுத்தும் வகையில், ஒவ்வொரு மாதமும் பள்ளிகளில் பெற்றோர் ஆசிரியர் சங்க கூட்டம்நடத்தப்படும். இதன் மூலம் தற்போது உள்ள பல்வேறு பிரச்சினைகளுக்கு தீர்வு காணப்படும்.